Κυβέρνηση Γλαύκου Κληρίδη 1993

Η Κυβέρνηση Γλαύκου Κληρίδη  (28 Φεβρουαρίου 1993 - 28 Φεβρουαρίου 1998) ήταν η 8η κυβέρνηση της Κύπρου.

 Ιστορικό 
Η Κυβέρνηση Γλαύκου Κληρίδη προέκυψε μετά από τις προεδρικές εκλογές του 1993, στις οποίες ο Γλαύκος Κληρίδης εξελέγη Πρόεδρος της Κυπριακής Δημοκρατίας με ποσοστό 50,31%, διαδεχόμενη την Κυβέρνηση Γιώργου Βασιλείου 1988. Ο Γλαύκος Κληρίδης στον Α΄ γύρο των εκλογών είχε τη στήριξη του ΔΗΣΥ, ενώ στον Β΄ γύρο είχε και τη στήριξη του ΔΗΚΟ.

Η σύνθεσή της κυβέρνησης ανακοινώθηκε στις 25 Φεβρουαρίου 1993 και περιλάμβανε έντεκα υπουργούς. Οι έξι υπουργοί προέρχονταν από τον ΔΗΣΥ και οι πέντε από το ΔΗΚΟ.

Η τελετή εγκατάσταση του Γλαύκου Κληρίδη και η διαβεβαίωση του έγιναν στις 28 Φεβρουαρίου 1993 σε έκτακτη συνεδρία της Βουλής των Αντιπροσώπων. Την ίδια μέρα οι υπουργοί έδωσαν τη νενομισμένη διαβεβαίωση.

Σύνθεση
 Χρονοδιάγραμμα σύνθεσης 

Αρχική σύνθεση
Ο πίνακας που ακολουθεί παρουσιάζει την αρχική σύνθεση της κυβέρνησης:
ΧαρτοφυλάκιοΠρόσωποΠολιτικό κόμμαΠηγέςΠρόεδρος της Κυπριακής ΔημοκρατίαςΓλαύκος Κληρίδης ΔΗΣΥΥπουργός ΆμυναςΚώστας ΗλιάδηςΔΗΚΟΥπουργός Γεωργίας και Φυσικών ΠόρωνΚώστας ΠετρίδηςΔΗΚΟΥπουργός ΔικαιοσύνηςΑλέκος ΕυαγγέλουΔΗΣΥΥπουργός Εμπορίου και ΒιομηχανίαςΣτέλιος ΚοιλιάρηςΥπουργός Εργασίας και Κοινωνικών ΑσφαλίσεωνΑνδρέας ΜουσιούτταςΥπουργός ΕσωτερικώνΝτίνος ΜιχαηλίδηςΔΗΚΟΥπουργός Εξωτερικών Αλέκος ΜιχαηλίδηςΔΗΣΥΥπουργός ΟικονομικώνΦαίδρος ΟικονομίδηςΥπουργός ΠαιδείαςΚλαίρη ΑγγελίδουΔΗΣΥΥπουργός Συγκοινωνιών και ΈργωνΑδάμος ΑδαμίδηςΥπουργός ΥγείαςΜανώλης ΧριστοφίδηςΔΗΣΥΚυβερνητικός ΕκπρόσωποςΙωάννης ΚασουλίδηςΔΗΣΥΥφυπουργός Παρά τω ΠροέδρωΠάτροκλος ΣταύρουΠαντελής ΚούροςΔΗΣΥ

 Αλλαγές στα υπουργεία 
Κατά την πενταετή θητεία της κυβέρνηση έγιναν οι πιο κάτω αλλαγές στα υπουργεία:

στις 14 Μαΐου 1993 το Υπουργείο Δικαιοσύνης αντικαταστάθηκε από το Υπουργείο Δικαιοσύνης και Δημοσίας Τάξεως
στις 12 Νοεμβρίου 1993 το Υπουργείο Παιδείας αντικαταστάθηκε από το Υπουργείο Παιδείας και Πολιτισμού
στις 11 Φεβρουαρίου 1994 το Υπουργείο Γεωργίας και Φυσικών Πόρων αντικαταστάθηκε από το Υπουργείο Γεωργίας, Φυσικών Πόρων και Περιβάλλοντος
στις 27 Οκτωβρίου 1994 το Υπουργείο Εμπορίου και Βιομηχανίας αντικαταστάθηκε από το Υπουργείο Εμπορίου, Βιομηχανίας και Τουρισμού.

 Μετέπειτα αλλαγές 
Στις 30 Απριλίου 1993 ο Πάτροκλος Σταύρου αποχώρησε από Υφυπουργός Παρά τω Προέδρω.

Στις 7 Νοεμβρίου 1994 ο Υπουργός Οικονομικών Φαίδρος Οικονομιίδης παραιτήθηκε. Στη θέση του διορίστηκε ο Χριστόδουλος Χριστοδούλου.

Στις 28 Απριλίου 1995 ο Υπουργός Εμπορίου, Βιομηχανίας και Τουρισμού Στέλιος Κοιλιάρης παραιτήθηκε. Στη θέση του διορίστηκε ο Κυριάκος Χριστοφή.

Λόγω των βουλευτικών εκλογών του 1996, στο Υπουργείο Δικαιοσύνης τοποθετήθηκε ως υπηρεσιακός υπουργός ο Γεώργιος Σταυρινάκης για διάστημα ενός μηνός. Στη συνέχεια επανήλθε ο Αλέκος Ευαγγέλου.

Στις 8 Απριλίου 1997 ο Γλαύκος Κληρίδης προέβη σε μερικό ανασχηματισμό:

 Υπουργός Εξωτερικών ανέλαβε ο Ιωάννης Κασουλίδης
 Υπουργός Δικαιοσύνης και Δημόσιας Τάξεως ανέλαβε ο Νίκος Κόσιης
 Υπουργός Παιδείας ανέλαβε ο Γεώργιος Χατζηνικολάου
 Υπουργός Συγκοινωνιών και Έργων ανέλαβε ο Λεόντιος Ιεροδιακόνου
 Υπουργός Υγείας ανέλαβε ο Χρίστος Σολωμής
 Κυβερνητικός εκπρόσωπος ανέλαβε ο Μανώλης Χριστοφίδης.

 Αποχώρηση ΔΗΚΟ 
Τον Νοέμβριου του 1997 το ΔΗΚΟ αποχώρησε από την κυβέρνηση. Ως εκ τούτου, οι πέντε υπουργοί που προέρχονταν από το ΔΗΚΟ, υπέβαλλαν τις παραιτήσεις του. Στις 12 Νοεμβρίου 1997 ανακοινώθηκαν οι νέοι υπουργοί οι οποίοι ήταν:

 στη θέση του Υπουργού Εσωτερικών διορίστηκε ο Γεώργιος Σταυρινάκης
 στη θέση του Υπουργού Εργασίας και Κοινωνικών Ασφαλίσεων διορίστηκε ο Ευστάθιος Παπαδάκης
 στη θέση του Υπουργού Άμυνας διορίστηκε ο Γεώργιος Χαραλαμπίδης
 στη θέση του Υπουργού Εμπορίου, Βιομηχανίας και Τουρισμού διορίστηκε ο Μιχαλάκης Μιχαηλίδης
 στη θέση του Υπουργού Γεωργίας, Φυσικών Πόρων και Περιβάλλοντος διορίστηκε ο Ανδρέας Μαντοβάνης.

Παραπομπές

Κληριδη 1993